Turpmākās nedēļas Latvijas ielas būs daudz tukšākas, jo lielākā daļa iedzīvotāju izvēlēsies palikt mājās, lai pasargātu gan savu, gan savu mīļo veselību. Tas, protams, nozīmē jaunus izaicinājumus - spēt apvienot strādāšanu no mājām ar laika pavadīšanu kopā ar bērniem.
Mēs, Māmiņu Klubs, esam apkopojuši Latvijas vecāku ieteikumus un idejas, kā aizpildīt brīvo laiku un padarīt dienu, sēžot mājās, interesantāku.
Smelies idejas un lai mums visiem šis laiks būtu radošs, aizraujošs un pilns veselības!
- No Lego konstruktoriem būvējiet pasaku pasauli. Rotaļājoties izmantojiet arī mācību elementus, atkārtojot dažādas formas, krāsas un skaitīšanas pamatus.
- Uztaisiet mini disenīti, kārtīgi izdejojoties pie mīļākajām dziesmām!
- Izveidojiet savu zaļumu dārziņu – iestādiet sīpoliņus vai citus zaļumus, kurus var audzēt uz palodzes.
- Izmantojot mājās atrodamos produktus, piemēram, mazos makaroniņus, zirnīšus, pupiņas, veidojiet kolāžas.
- Pagatavojiet ģimenes pusdienas kopā – atvēli bērnam darbiņus, kas ir pa spēkam viņam pašam. Piemēram, saplucināt salātu lapas, samaisīt salātus, uzklāt galdu.
- Uzrīkojiet pupiņu šķirošanas sacensības. Piemēram, saber vienā trauciņā divu krāsu vai izmēru pupiņas, vai arī sajauc pupiņas un zirnīšus, un uzņem laiku, kuram šķirošana veicas ātrāk.
- Ja ir pieejami materiāli, izgatavojiet savu putnu būrīti.
- Dodaties uz mežu meklēt dažādu dzīvnieku pēdas. Ieklausieties putnu dziesmās un cenšaties noteikt, kuri putni dzīvo mežā!
- Izgatavojiet paši savām rociņām radošus Lieldienu apsveikumus draugiem un ģimenes locekļiem!
- Izveidojiet no plastilīna savu ģimenes prototipu.
- Saveriet no makaroniem krelles.
- Uztaisiet galda spēļu turnīru – Cirks, Riču Raču, Loto, atmiņas spēle.
- No mājās esošajām lietām (klucīšiem, grāmatām, kastēm) uzbūvējiet automašīnu sacīkšu trasi!
- Vakarā, kad satumst, spēlējiet ēnu teātri.
- Izveidojiet ģimenes albumu! Ja jums mājās stāv izprintētas ģimenes fotogrāfijas, kuras līdz šim glīti saliktas kaudzītē, ķeraties pie albuma izveides – ļauj bērniem tajā izpausties arī ar saviem zīmējumiem un papildinājumiem.
- Atrodiet grāmatplauktā kādu no grāmatām par dabu un dodaties laukā – izpētiet, vai grāmatā uzrakstītais atbilst patiesībai.
- Izgatavojiet pirkstiņlellītes.
- Izgatavojiet grāmatzīmi, lai turpmāk vienmēr zinātu, cik tālu izlasīta mīļākā grāmata!
- Izcepiet cepumus!
- Pastaigas laikā salasiet akmentiņus un pēc tam tos mājās nokrāsojiet, pārvēršot par dažādiem dzīvniekiem un kukaiņiem.
- Iepazīstini bērnus ar savas bērnības mīļākajām multenēm – Izmeklētājs Caps, 38 papagaiļi u.c.
- Iestudējiet savu mīļāko pasaku teātra izrādē!
- Izgatavojiet dekorācijas Lieldienām.
- Noslēp mājās dārgumu lādi un sagatavo bērnam lapiņu ar norādēm, kā to atrast.
- Pildiet dažādas uzdevumu grāmatiņas ar zīmēšanas un līmēšanas uzdevumiem.
- Iemācieties no galvas jaunu dzejolīti par pavasari.
- Uzzīmējiet pavasari - izmantojiet gan mājās pieejamās krāsas, gan švammītes, savus pirkstiņus, lai darbiņš interesantāks.